***עב.***

**מילה והקזת דם ביום המעונן או שנושבת בו רוח דרומית** – אין לחשוש.[[1]](#footnote-1)

**משוך** – לר"ה מן התורה אוכל בתרומה. ומדרבנן חייב למול ואסור לאכול עד שימול.  
לפ"א ברש"י איתותב ולא גזרו. להכרעת רש"י כן הלכה.[[2]](#footnote-2)  
לרבי יהודה סכנה למול, ולא הודו לו חכמים.

**טומטום** – אינו אוכל בתרומה. בביציו ניכרין, הוי ודאי זכר. באין ניכרין, הוי ספק.[[3]](#footnote-3)  
עבדיו אוכלין. ומאכיל את אמו.[[4]](#footnote-4)  
ואינו אוכל בקדשי קדשים.[[5]](#footnote-5)  
**קידש אשה** – בביציו ניכרין, חל בודאי ואוכלת[[6]](#footnote-6). באין ניכרין, הוי ספק מקודשת ואינה אוכלת.  
**טומטום שאין ניכר** – קידש, צריכה גט מספק. נתקדש, הוי ספק.[[7]](#footnote-7)  
**נולד מהול** – אוכל.[[8]](#footnote-8)  
**אנדרוגינוס מהול** – אוכל בתרומה ואינו אוכל בקדשי קדשים.[[9]](#footnote-9)  
**ערל** – אינו אוכל לא בתרומה וכנ"ל, ולא בקדשים.

**גר שנתגייר מהול, קטן שעבר זמנו, מי שיש לו שתי ערלות[[10]](#footnote-10) –** לת"ק נימול ביום, לראבר"ש אף בלילה.[[11]](#footnote-11)  
**משוך הנימול שלא בזמנו** – מחלוקת כנ"ל.[[12]](#footnote-12)

***עב:***

**נותר בזמנו** – נשרף ביום.   
**שלא בזמנו** – ס"ד דריו"ח דנשרף אף בלילה וחזר וקיבל דברי ר"א דנשרף ביום.

**ערל** – אסור באכילת מעשר ותרומה וקדשים. ולר"ע אסור אף לנגוע בתרומה וקדשים.[[13]](#footnote-13)  
**קידוש והזאה בפרה** – לר"ע פסול וקי"ל דכשר.[[14]](#footnote-14) לר"ע פסול אף טומטום מספק ערל.[[15]](#footnote-15)

**טבול יום** – מותר במעשר. ואסור בתרומה וקדשים, הן לאכול והן לנגוע.  
וכשר בפרה. אבל טמא ממש, פסול.

**אסיפת הפרה** – קטן פסול ואשה כשירה.[[16]](#footnote-16)   
**קידוש** – לרבנן כמו באסיפה. לרבי יהודה קטן כשר, ואשה (ואנדרוגינוס מספק) פסולה.  
חרש ושוטה, פסולין.  
**נתינת האפר והמים** – כשר באחד או שנים בכל פעולה, וא"צ אותו אחד לשתי הפעולות.

**ערל וטמא** – פטורין מראייה לכו"ע.[[17]](#footnote-17) וכן טומטום ואנדרוגינוס.

1. למרות הסכנה, היות שדשו רבים, שומר פתאים ה'. [↑](#footnote-ref-1)
2. ותניא דמסייע לו, ואין חולק ולא תיובתא בכל הסוגיא. [↑](#footnote-ref-2)
3. ועכ"פ הוי זכר או ספק זכר שלא נימול ואינו אוכל. ואביי ורבא לא פליגי לדינא. [↑](#footnote-ref-3)
4. דאף מי שאינו מוליד מאכיל. [↑](#footnote-ref-4)
5. הנאכלים רק לזכרי כהונה, ושמא אינו זכר. ובביציו ניכרין אינו אוכל משום דהוי ערל. [↑](#footnote-ref-5)
6. לאחר חופה, וחשיב בר ביאה וחל החופה. [↑](#footnote-ref-6)
7. והמקדש אסור בקרובות הטומטום. [↑](#footnote-ref-7)
8. או דס"ל להאי ברייתא כר"א דא"צ הטפד"ב, או דס"ל דאף דצריך אי"ז מעכב מלאכול וצ"ע. [↑](#footnote-ref-8)
9. בתרומה ממ"נ אוכל, בין הוי זכר מהול ובין אם נקיבה ובין אם בריה. אבל ק"ק הנאכלים רק לזכרי כהונה אינו אוכל שמא אינו זכר. [↑](#footnote-ref-9)
10. לכאורה הכוונה כשמלים את הערלה השניה לא ביום השמיני. וי"ג בברייתא גם נולד מהול לגבי הטפד"ב. (ויל"ע אי הנידון במטיף שלא ביום השמיני האי גירסא). [↑](#footnote-ref-10)
11. ומבואר דפליגי אי דרשינן וא"ו בתיבת וביום השמיני. [↑](#footnote-ref-11)
12. לת"ק דשלא בזמנו נמי ביום, תיקנו חכמים במשוך כעין דאורייתא. רש"י בעמ' ב'. [↑](#footnote-ref-12)
13. לא נתפרש לר"ע אי הוי כטבו"י או כקודם טבילה, ונפ"מ למעשר. [↑](#footnote-ref-13)
14. דר"ע משוי לערל כטמא, (ואף דרבא תמה משמע דקי"ל כר' יוסף). וקידוש נזכר להלן דדינו שוה להזאה. [↑](#footnote-ref-14)
15. אף לרבנן דמכשרי באשה. דלר"י פסול גם משום ספק אשה. [↑](#footnote-ref-15)
16. וממילא טומטום ואנדרוגינוס כשרים, מלבד טומטום לר"ע דהוי ספק ערל (ואנדרוגינוס לא מהול) ולדידיה פסול בפרה כטמא. ועי' תוס' שמביא דגם זר כשר. [↑](#footnote-ref-16)
17. ערל לא משום טומאה (דזה רק לר"ע), אלא משום דמאיס. אמנם עי' תי' ב' בתוד"ה התם. [↑](#footnote-ref-17)